ବଲାଙ୍ଗୀର ୨୮।୧ଃ ବଲାଙ୍ଗୀରରେ ଟ୍ରେନ୍ ଆଗକୁ ଡେଇଁ ଆତ୍ମହତ୍ୟା କରିଛନ୍ତି ଯୁବକ l ମୃତ ଯୁବକ ଜଣଙ୍କ ହେଉଛନ୍ତି କଦମ ପଡାର ରାହୁଲ ସୁନା । ତାଙ୍କ ବୟସ ୨୮ ବର୍ଷ । ଟ୍ରେନ୍ ରେ କଟି ଯୁବକ ଜଣଙ୍କ ମୁଣ୍ଡ-ଗଣ୍ଡି ଅଲଗା ହୋଇ ଯାଇଛି । ବଲଙ୍ଗୀର-ଭୁବନେଶ୍ବର ଇଣ୍ଟରସିଟି ଟ୍ରେନ୍ ଆଗକୁ ଡେଇଁ ଆତ୍ମହତ୍ୟା କରିଥିବା ଜଣାପଡିଛି ।
ସୂଚନାଯୋଗ୍ୟ ଯେ, ଗତ ୩ ବର୍ଷ ତଳେ ଯୁବକ ଜଣଙ୍କ ବିବାହ କରିଥିଲେ । କିଛି ଦିନ ହେବ ଯୁବକ ଜଣଙ୍କ ମଧିଆପାଲି ବୁଲେଟ ସୋ' ରୁମ୍ ରେ କାମ କରୁଥଲେ । ବୁଧବାର ସ୍ବାମୀ-ସ୍ତ୍ରୀଙ୍କ ମଧ୍ୟରେ କୌଣସି କଥାକୁ ନେଇ ଝଗଡ଼ା ହୋଇଥିଲା । ଏପରିକି ଥାନାରେ ଏନେଇ ଅଭିଯୋଗ ହୋଇଥିଲା । ତେବେ ପାରିବାରିକ କଳହକୁ ନେଇ ଯୁବକ ଜଣଙ୍କ ମାନସିକ ଭାରସାମ୍ୟ ହରାଇ ଏଭଳି ଚରମ ପଦକ୍ଷେପ ନେଇଥିବା ଜଣାପଡ଼ିଛି । ମୃତଦେହକୁ ଜବତ କରି ପୋଷ୍ଟ ମର୍ଟମ ପାଇଁ ପଠାଇଛି ଜିଆରପି ପୋଲିସ । ଘଟଣାର ଅଧିକ ତଦନ୍ତ ଜାରି ରହିଛି ।
